נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

פירוט המבנים השונים באחריות הנהלת בתי המשפט והאם הם מבנים מונגשים על פי חוק, מונגשים חלקית או בלתי מונגשים, לרבות הסברים על אופן ומידת ההנגשה.

פירוט מלוא העבודות להנגשת מבנים ומתקנים של הנהלת בתי המשפט החל משנת 2016 ואילך לרבות שם המבנה, תאריכי הביצוע ומהות העבודות.

תכנית העבודה להנגשת מבנים ומתקנים באחריות הנהלת בתי המשפט לשנים הקרובות.

מספר העובדים עם מוגבלות המועסקים בתפקיד כלשהו בהנהלת בתי המשפט ובחלוקה לפי מוסדות ומתקנים ובציון תפקיד. 

נודה על אישור קבלת הבקשה ותחילת הטיפול בה בהתאם למועדים הקבועים בדין.

